Mandela: "My pa probeer nog reageer" - Maroela Media
“Ek kan dit benadruk dat my pa baie kritiek is, dat enigiets verwag kan word,” het Makaziwe aan SAfm gesê. “Maar dit is belangrik om te sê dat God alleen weet wanneer die tyd sal aanbreek. Maar ek sal nie lieg nie, hy lyk nie goed nie.”
ŉ Konvooi van vier luukse voertuie, wat met blou ligte toegerus is, het intussen by die Medi-Clinic Harthospitaal, waar Mandela behandeling ontvang, opgedaag. Drie BMWs en ŉ Mercedes-Benz Vito-bussie het deur die sekuriteitspunt gery. Dit is nog nie dadelik duidelik of pres. Jacob Zuma in een van dié voertuie vervoer is nie.
Die konvooi het, net nadat Mandela se familie die hospitaal verlaat het, opgedaag.
Joernaliste van regoor die wêreld stroom ook na Qunu, Mandela se tuisdorp. Die gebied rondom Mandela se huis word egter nog nie deur militêre personeel of polisielede beman nie.
Theresa Gouws · 6 jare gelede
Snaaks dat die Mandela familie nou uitvaar teen die media wat hulle geen privaatheid gun nie, miskien moes hulle hom dan maar die aan die lewe gehou het tot nou nie!!!